No 1. līdz 6. jūlijam satiksmei daļēji būs slēgts Jūras ielas posms no Graudu līdz Kuģinieku ielai.
Šajā laikā SIA "Aile Grupa" turpinās biroju un veikalu ēkas nesošo konstrukciju montāžu, darbs notiks augstumā un darba drošības dēļ ir nepieciešams ierobežot nepiederošo transporta līdzekļu un personu atrašanos būvdarbu zonā. Līdz ar to dažas dienas satiksmei būs slēgta Jūras ielas brauktuves viena josla – tā, kas virzās tieši gar ēkas būvlaukumu.
Autotransporta vadītāji ir aicināti ievērot būvdarbu tuvumā izvietotās ceļa zīmes un informāciju par būvdarbiem.
Pašvaldība uzdevusi celtniecības darbu pasūtītājam un veicējam pie objekta izvietot informāciju par darba veicēju, termiņiem un ar atbildīgo personu telefonu numuriem.
Atļauja šo būvdarbu laikā slēgt ielas posmu ir izdota saskaņā ar pilsētas Sabiedriskās kārtības noteikumiem.
Aigars Štāls,
sabiedrisko attiecību speciālists